હુમલો કરનારા તમામ ઘટનાસ્થળેથી જતા રહ્યા બાદ આ ઘટના અંગે કંપનીના મેનેજરને જાણ કરાઈ હતી. ઈજાગ્રસ્તોને હોસ્પિટલ ખસેડાયા હતા. જોકે, મારામારીમાં ગંભીર રીતે ઘાયલ થયેલા મુન્ના રાધા મંડલનું સારવાર દરમિયાન મોત નીપજ્યું હતું. આથી સુનિલકુમાર પ્રસાદે સમગ્ર ઘટના સંદર્ભે હુમલો કરનારા અજિતસિંહ, સુચિતસિંહ, સંદીપ જાદવ, મહેશ ઉર્ફે મનોજ ચોરસીયા, રાજેશસિંગ, આશિષ ઉપાધ્યાય (રહે. ગણેશ સિસોદ્રા, જીઆઈડીસી) અને તેના 7થી 8 સાથીદારો સામે ગ્રામ્ય પોલીસ મથકમાં ફરિયાદ નોંધાવી હતી. પોલીસે આ કેસમાં હત્યાનો ગુનો નોંધી આગળની તપાસ હાથ ધરી છે.